Etioloski aspekti i posledice nasilni¢kog kriminaliteta 


Maja Subotin' and Rade S. Bogojevic? 


'Univerzitet Privredna akademija u Novom Sadu 
Fakultet za privredu i pravosude u Novom Sadu 


? Univerzitet Union, Beograd 
Fakultet za pravne i poslovne studije dr Lazar Vrkati¢, Novi Sad 


Informacije o lanku* 
Pregledni rad * UDK: 343.85/.9 
Volume: 19 Broj: 2, stranice: 19-36. 
Primljeno: 30. mart 2022 « Revizija: 23. maj 2022  Prihvaceno: 28. maj 2022. 
https://doi.org/10.51738/Kpolisa2022.19.2p.19sb 


Podaci o autorima 


Maja Subotin ® https: //orcid.org/0000-0003-2342-196X 


Rade S. Bogojevi¢ ® https://orcid.org/0000-0003-1422-6177 


Ne postoji konflikt interesa u pogledu izrade ovog teksta. 


Autor za korespondenciju: Maja Subotin, Pravni fakultet za privredu i 
pravosude, Geri Karolja 1, 21107 Novi Sad, Srbija. 
Email: maja.subotin@pravni-fakultet.info 


* Cite (APA): 

Subotin, M., & Bogojevic, R. S. (2022). Etioloski aspekti i posledice nasilni¢kog kriminaliteta 
[Etiological Aspects and Consequences of Violent Crime]. Ku/tura polisa, 19(2), 19-36. 
https://doi.org/10.51738/Kpolisa2022.19.2p.19sb 


Page 19 of 332 


ETIOLOSKI ASPEKTI I POSLEDICE NASILNICKOG KRIMINALITETA Kultura polisa 
Maja Subotin i Rade S. Bogojevi¢ 19(2), 19-36. 


SSE 
Sazetak 


Nasilniéki kriminalitet predstavlja jedan od najstarijih oblika kriminaliteta, te je 
prakti¢no oduvek prisutan u druStvu. Kada se sagledaju svi oblici ispoljavanja 
kriminaliteta, nasilnicki kriminalitet izaziva najsnaZniju reakciju i najostriju osudu 
druStva, jer se njime ugrozavaju, kako Zivot Coveka kao najzna¢ajnija ljudska i 
drustvena vrednost, tako i imovina ili druge vrednosti i dobra Zrtve ili drustva. 
U savremenom druStvu, on je prisutan svuda oko nas, u porodici, Skoli, na poslu, 
ulici, utakmicama i raznim drugim manifestacijama. Napretkom druSstva, on danas 
sve vise postaje nasa nezaobilazna drustvena svakodnevnica. U odnosu na ostale 
oblike oblike kriminaliteta, ovde do izraZaja dolazi zna¢éajnija sklonost nasilnika 
ka izivljavanju, kao i njegova drskost i bezobzirnost prilikom prinudavanja drugog 
da trpi takvo ponaSanje. Posledice nasilni¢kog kriminaliteta mogu biti izuzetno 
destruktivne i reflektuju se na pojedinca u vidu psihickih, socijalnih i seksualnih 
problema, ali i na njegovo blize okruZenje i drustvo u celini kroz naruSavanje 
kvaliteta Zivota. Upravo zbog toga suzbijanje nasilni¢kog kriminaliteta predstavlja 
jedan od primarnih zadataka svake drzave, a preduslov za realizovanje ovog zadatka 
jeste razumevanje njegovog etioloSkog aspekta kako bi se kreirale efikasne 
mere prevencije. Cilj rada jeste da se kroz analizu i sistematizovanje saznanja 
u pogledu uzroka nasilni€kog kriminaliteta ukaZe i na destruktivnost posledica 
koje proisticu iz ovog pojavnog oblika kriminaliteta, te na znacaj kreiranja preventivnih 
mera koje polaze upravo od ovih faktora, ne gubeci iz vida ni posledice koje je takode 
potrebno preduprediti. 


Keywords: nasilje, kriminalitet, delikti nasilja, uzroci, faktori 

Etioloski aspekti i posledice nasilni¢kog kriminaliteta 


Danas ne postoji druStvo u kome nasilnicki kriminalitet nije prisutan, a 
primetno je da razvoj civilizacije do sada nije uticao na smanjivanje, odnosno 
suzbijanje ove negativne drustvene pojave. 

Shvaceno u tom kontekstu, nasilje predstavlja globalni problem koji 
prozima sve segmente funkcionisanja pojedinca i drustva. Posledice nasilnickog 
kriminaliteta reflektuju se destruktivno na pojedinca i na njegovo blize 
okruzenje, ali istovremeno i na drzavu i drustvo u celini. Iz ovoga proizilazi 
kompleksnost nasilni¢kog kriminaliteta i znacaj preduzimanja adekvatnih 
mera u pogledu prevencije i njegovog suzbijanja. 

Efikasnost mera prevencije uslovljena je razumevanjem uzroka koji 
dovode do ovog pojavnog oblika kriminaliteta. PokuSaji izdvajanja jednog 
kriminogenog faktora kao presudnog za ispoljavanje nasilni¢kog ponasanja 
odavno su prevazideni, odnosno sagledavanje etioloskog aspekta ove pojave 
mora da obuhvati razumevanje meduzavisnosti i sadejstva razlicitih psihickih, 
bioloskih i socijalnih faktora. Sagledavanje destruktivnosti posledica nasilnickog 
kriminaliteta ukazuje na znacaj preventivnog delovanja i suzbijanja ove 
negativne pojave. 

Cilj ovog rada jeste da se kroz analizu i sistematizovanje saznanja u 
pogledu uzroka nasilni¢kog kriminaliteta ukaze na zna¢aj kreiranja preventivnih 
mera koje polaze upravo od ovih faktora, kao i na destruktivnost posledica 
koje proisticu iz ovog pojavnog oblika kriminaliteta. 

U uvodnom delu rada se ukazuje na neophodnost shvatanja znacaja 
preduzimanja efikasnijin mera prevencije za suzbijanje nasilnickog kriminaliteta. 
U prvom poglaviju, ,Delikti nasilja”, sistematizovana su krivi¢na dela sa 
elementima nasilja sadrzana u Krivicénom zakoniku Republke Srbije. U drugom 
poglavlju ,Osnovni uzroci nasilni¢kog kriminaliteta”, govori se o teorijama 
agresivnosti i etioloskim aspektima nasilnickog kriminaliteta, dok se u trecem 
poglavlju pod nazivom ,,Posledice nasilni¢kog kriminaliteta”, ukazuje na 
Cinjenicu, da su zbog same prirode ovog oblika kriminaliteta i njegove 

posledice u velikoj meri drugacije od posledica drugih oblika kriminaliteta. 
U zakljucku, konstatujemo da ovaj oblik kriminaliteta predstavija jedan od 
suStinskih blokatora savremenog druStva i njegovog prosperiteta. 


Delikti nasilja 


Iako svi pojavni oblici kriminaliteta u svojoj osnovi imaju obelezje nasilja 
u odredenom smislu, u klasifikaciji kriminaliteta i kriminoloskoj literaturi, 
pojedina dela se ipak izdvajaju upravo kao delikti klasiCnog nasilja. Protivpravno 
ugrozavanje integriteta Coveka i drugih dobara ili vrednosti kroz primenu 
fizicke sile definiSe se kao nasilje. 

U suStini nasilja kao fenomena nalaze se dve komponente, namera 
da se izvrSi nasilje i primarno zlo u Coveku kao glavni pokretaé nasilja, a koji 
uvek znaZi bol za Zrtvu nasilja (Bjelajac & Filipovic, 2021, p. 18). 

Deliktima nasilja se uobicajeno smatraju oni kriminalni akti kojima 
se, sredstvima fizicke ili psihic¢ke prinude, ugroZava integritet li¢nosti. U tom 
kontekstu, u delikte nasilja ubrajaju se prevashodno krvni delikti, zatim 
pojedini imovinski delikti, kao i svi drugi delikti koji se ostvaruju primenom 
sile. 

Neki autori, smatraju da su politicke delikti nasilja najtezi oblici ove 
vrste kriminaliteta, posebno akti terorizma, kao i zlocini protiv Covecnosti i 
medunarodnog prava (BoSkovi¢, 1995, p. 142; Markovi¢, 2013, p. 199). Medutim, 
drugi ukazuju da nasilnicki kriminalitet podrazumeva samo dela interpersonalnog 
nasilja, pa se u tom kontekstu genocid i ratni zlocini ne mogu svrstati u ovaj 
pojavni oblik kriminaliteta (Ignjatovi¢, 2011, p. 9). 

Imajuci navedeno u vidu, u literaturi dominira glediste da nasilnicki 
kriminalitet obuhvata ona dela kod kojih se radi postizanja odredenog cilja 
koristi napad na Zrtvu ili se njime preti. (Ignjatovic, 2008, p. 145). 

Polazeci od shvatanja, da nasilje podrazumeva agresiju, odnosno 
namerno i protivpravno fizicko ili psihi¢ko povredivanje drugog lica ili grupe 
judi, analizirajuci nas Krivicni zakonik, u delikte nasilja moZemo svrstati sledeca 
krivi¢na dela: 

- protiv Zivota i tela (ubistvo, teSko ubistvo, ubistvo na mah, ubistvo 
deteta pri porodaju, teSke telesne povrede, lake telesne povrede, kao i 
ucestvovanje u tuci i ugrozavanje opasnim orudem pri tuci), 

- protiv sloboda i prava Coveka (protivrpravno liSenje slobode, otmica, 
prinuda, iznudivanje iskaza, zlostavljanje i mucenje, ugrozavanje sigurnosti, 
proganjanje, naruSavanje nepovredivosti stana i protivzakonito pretresanje), 

- protiv polne slobode (silovanje, obljuba, nedozvoljene polne radnije i 
polno uznemiravanje), 

- protiv braka i porodice (oduzimanje maloletnog lica i nasilje u porodici), 

- protiv imovine (razbojnicka krada, razbojnistvo, iznuda i ucena), 

- protiv bezbednosti javnog saobra¢aja (otmica vazduhoplova, broda i 
drugog prevoznog sredstva i piratstvo), 

- protiv drzavnih organa (sprecavanje sluzbenog lica u vrsenju sluzbene 
radnje, napad na sluzbeno lice u vrSenju sluzbene duZnosti, ucestvovanije u 
grupi koja spreci sluzbeno lice u vrsenju sluzbene radnje, napad na advokata, 
pobuna lica lisenih slobode i bekstvo i omogu¢avanje bekstva lica lisenog 
slobode), 

- protiv javnog reda i mira (nasilnitko ponaSanje i nasilnicko ponasanje 
na sportskoj priredbi ili javnom skupu), 

- protiv vojske srbije (prinuda prema vojnom licu u vrsenju sluzbene 
duznosti, napad na vojno lice u vrSenju vojne sluzbe, zlostavijanje podcinjenog i 
mladeg i sprecavanje borbe protiv neprijatelja). 

Radi predstavijanja malo Sire lepeze krivi¢nih dela sa elementima 
nasilja sadrzanim u srpskom Krivi¢nom zakoniku, neizbezno je navesti i: 

- kriviéna dela protiv Covecnosti i drugih dobara koja su zaSticena 
medunarodnim pravom. Naime, i ako prihvatimo da izuzmeno krivi¢na dela 
genocid, zlocin protiv €ovecnosti, krivi¢na dela u vezi sa ratnim zlocinima i 
krivicno delo unistenje i oStecenje nuklearnog objekta, svakako ostaje da 
navedemo kriviéna dela: trgovina |judima, trgovina maloletnim licem radi 
usvojenja, Zasnivanje ropskog odnosa i prevoz lica u ropskom odnosu, 
ugrozavanje lica pod medunarodnom zastitom, kao i krivi¢na dela u vezi sa 

terorizmom; kao i 

- krivi¢na dela protiv ustavnog uredenja i bezbednosti Republike 
Srbije: napad na ustavno uredenje, ubistvo predstavnika najvisih drzavnih 
rgana, oruzana pobuna, diverzija i povreda teritorijalnog suvereniteta. 

Na kraju, da bi smo na neki na¢éin zaokruzili celinu, moramo navesti 
i jos jedno krivi¢no delo sa elementima nasilja, ali ne nad licima ili dobrima, 
vec nad Zivotinjama - ubijanje i zlostavijanje Zivotinja, iz grupe krivicnih 
dela protiv Zivotne sredine. 

Delikti nasilja predstavijaju posebno slozen oblik kriminaliteta koji 
je uslovljen mnostvom faktora. Brutalnost i posledice delikata nasilja izazivaju 
u javnosti kontinuirano zahtevanje represivnog odgovora na sve njegove 
forme, medutim akcenat ipak treba da bude na sredstvima prevencije (Grafl et 
al., 2012, p. 3). Preduslov efikasnih mera prevencije jeste potpuno razumevanije 
etioloske ovog oblika kriminaliteta. 


Osnovni uzroci nasilnickog kriminaliteta 


Kroz istoriju su se javljale razlicite teorije koje su nastojale da objasne 
zbog Cega dolazi do pojave kriminaliteta. U tom kontekstu, razvilo se i mnostvo 
teorija koje su pokuSale da objasne faktore koji uti€u na pojedinca da ispolji 
agresivno ponasanje koje je u osnovi nasilnickog kriminaliteta. Teorije koje su 
se izdvojile u ovom smislu jesu bioloske teorije, psihodinamicke teorije, teorije 
socijalnog ucenja i kognitivne teorije. 

Bioloske teorije polaze od bioloskih karakteristika kao uzrocnika pojave 
kriminaliteta uopSte. Ove teorije uzrok kriminalnog ponasanja i agresivnosti 
pronalaze u bioloskim karakteristikama, tj. fizi¢kim i mentalnim osobinama. 
Medu pristalicama bioloskih teorija ne postoji saglasnost o jedinstvenom 
bioloskom uzroku, sto je doprinelo razvoju vise pravaca u okviru ovih teorija, 
u zavisnosti kom bioloSkom uzroku daju prednost (ToSi¢, 2016, p. 20). 

Psihodinamicke teorije zasnivaju se na Frojdovom ucenju, koje polazi 
od stava da se akumulirana unutrasnja energija prazni kroz ispoljavanje agresije. 
Ako postoji kontrola praZnjenja akumulirane unutrasnje energije, ona ce se 

ispoljiti kroz socijalno dopustene aktivnosti, kao Sto je bavijenje borilackim 
sportovima ili njihovim posmatranjem (Ignjatovié, 2011, p. 185). 

Teorije socijalnog ucenja agresivnost objasSnjavaju kroz posredno 
ucenje, odnosno oponasanje agresivnog modela ponasanja i neposredno 
potkrepljivanje, koje se odnosi na nagradu. Dakle, posmatranje agresivne 
liénosti moze dovesti do pojavijivanja takvog ponasanja, posebno ukoliko 
je takva liénost u odredenom smislu nagradena za njega (Mini¢ i Jovanovic, 
2019, p. 69). Pored uslovijenosti koja proizilazi iz nagradivanja i kaZnjavanja, 
prema ovim teorijama do ucenja agresivnog ponaganja dolazi i putem opservacije 
i imitacije, gde se kao uzor uzima ponaSanje ljudi koji se dozivijavaju kao 
bliski (Spasi¢ & Radovanovicé, 2012, p. 141). 

Kognitivne teorije agresivnosti su u psihologiji danas najzastupljenije. U 
skladu sa ovim teorijama, nacin na koji pojedinac percepira i interpretira 
dogadaje determinise da li Ce on ispoljiti agresivno ponasanje. Kognitivne 
teorije ukazuju na uticaj iskrivljenih saznanja o Zrtvama u pogledu pojacavanja 
agresije, kao i na to da moralna evaluacija svojih postupaka moze voditi 
smanjenju agresije (Ignjatovi¢c, 2011, p. 185). 

Bez obzira na razlicitosti u teorijskim pristupima, nasilnicki kriminlitet 
predstavlja veoma specifi¢nu devijaciju na Ciju rasprostranjenost, izmenjenu 
dinamiku i strukturu su zna€ajno uticali drustveni odnosi i dogadaji poslednjih 
godina. Ipak, velika rasprostranjenost nasilni¢kog kriminaliteta nije rezultat 
tranzicije vec je njegova priroda duboko prozeta drustvenim odnosima i 
predstavlija jedan od glavnih blokatora savremenog druStva. Adekvatan 
odnos i tretiranje ovog pojavnog oblika kriminaliteta, a samim tim i nasilja 
kao devijantnog ponasanja, od sustinske je vaZnosti za celokupan uspeh 
tranzicionog preobrazaja. Korelacija koja postoji izmedu svih devijantnih 
pojava zahteva, pored pojedina¢nog, sveobuhvatan pristup u njihovom 
proucavanju (Bjelajac & MatijaSevi¢, 2013, p. 423). 

Rezultati odredenih istrazivanja govore da je nasilnicki kriminalitet 
povezan sa mentalnim poremecajima uCcinilaca, psinopatskim crtama li€nosti, 
odsustvom samokontrole, emocija i sazaljenja, frustracijom, besom is razlicitim 

oblicima zavisnosti, kao Sto je zavisnost od alkohola (Vasiljevi¢-Prodanovi¢ 
& Kovaéevi¢, 2021, p. 357). 

Jedno od misljenja zastupljenih u teoriji polazi upravo od frustracija 
kao glavnog faktora koji uti¢e na pojavu kriminaliteta, a samim tim i onog 
sa elementima nasilja. U skladu sa takvim pogledom, moze se smatrati da 
svaka nezadovoljena potreba stvara odredeni vid frustracije koja se moze 
ispoljiti u vidu kriminalnog ponaSanja. 

Poslednjih godina se sve vise ukazuje na vidljiv uticaj medija na ekspanziju 
nasilja i nasilni¢kog kriminaliteta, posebno kod maloletnika. Pojedini autori 
smatraju da, kada je rec o deci, upravo mediji se nalaze na trecem mestu kao 
izvori ucenja nasilja, dok prva dva zauzimaju porodica i drustveno okruZzenje. 
Deca posmatrajuci medijsko nasilje postaju tolerantnija prema nasilju, usvajaju 
pogresne stavove i vrednosti i gube ose¢aj saosecanja sa onima koji trpe nasilje. 
Kao posledica ovakvog delovanja javlja se asocijalno i nasilno ponasanje, iz Cega 
proisti¢e odgovornost medija i znacaj ogranicavanja onih sadrzaja koji podsticu 
nasilni¢ko ponaSanje (Torlak, 2016, pp. 222-223). Sa druge strane, preventivni 
uticaj moze imati odgovorno informisanje javnosti o nasilnickom kriminalitetu, 
uz posvecivanje posebne paznje nacinu izvestavanja o posledicama nasilja i o 
sankcionisanju izvrsilaca. 

Socijalnopatoloske pojave poput alkoholizma, narkomanije i prostitucije, 
usko su povezane sa kriminalitetom, a posebno sa nasilnickim kriminalitetom. 

Upotreba alkohola i narkotika ne utice direktno na razvoj agresivnog 
ponasanja, ali ukoliko se radi o li¢nosti koja ima psihicke predispozicije za 
ispoljavanje ovakvog ponasanja, moze doci do potpunog gubljenja inhibitora. 
Kada je rec o prostituciji, gotovo sve prostitutke su bar jednom bile Zrtve 
nasilja. U ovom kontekstu, ni prostitucija se ne moze smatrati direktnim 
uzro¢nikom nasilja, ali osecaj moci koji proizlazi iz takvog odnosa takode 
utice na gubljenje inhibitora, odnosno na blokiranje socijalnih koénica. 

Dakle, mnogi faktori koji doprinose rastu stope kriminaliteta uopste, 
utiCu i na rasprostranjenost nasilni¢kog kriminaliteta. Kada govorimo o 
faktorima nasilnickog kriminaliteta, ne moZemo a da ne pomenemo socijalne 

razlike, siromastvo, korumpiranu i kriminalizovanu vlast, neefikasnu kaznenu 
politiku, nezaposlenost, strukturalne anomalije porodice, i uopste govoreci, 
neadekvatno institucionalno organizovanje u sprecavanju kriminaliteta. 

Kada je Srbija u pitanju, istrazivanja su pokazala da vecina gradana 
smatra da je glavni uzrok pojave delikata nasilja losa ekonomska situacija. 
StatistiCki podaci pokazuju da broj ovih krivi¢nih dela poslednjih godina 
kontinuirano opada, medutim, istrazivanja su pokazala i da gradani Srbije 
smatraju da su delikti nasilja poslednjin godina u ekspanziji Sto govori u prilog 
tome da je kolektivni osecaj bezbednosti u ovom smislu na sve nizem nivou 
(Subotin & MatijaSevi¢ Obradovi¢, 2020). 

Prema shvatanju Avanesova (1982) sve uzroke kriminaliteta, mozemo 
podeliti na sedam nezavisnih, ali medusobno povezanih grupa: (1) socijalni 
uzroci objektivne i subjektivne prirode; (2) socijalni i bioloSki uzroci; (3) 
opsti uzroci i uzroci konkretnog zlodcina; (4) uzroci konkretnih tipova zlocina; 
(5) direktni i indirektni uzroci; (6) uzroci prvog, drugog i treceg stepena, pri 
éemu svaki od navedenih stepena ima svoje nivoe kategorizacije; i (7) uzroci 
koji proisti€u iz licnosti zlocinca (Konstantinovic Vilié & Nikoli¢-Ristanovi¢, & 
Kosti¢, 2009, p. 350). 

Nezavisno od navedenih klasifikacija, mogli bismo reci da se kao 
najrasprostranjeniji i najéesci neposredni uzroci kriminaliteta, a u velikoj 
meri i nasilni¢kog kriminaliteta, u danaSnje vreme javijaju: ekonomska kriza, 
siromastvo, globalazacija i tranzicije, rat i ratni uslovi i loSe porodiéne prilike i 
odnosi. 

Ekonomska kriza zna€ajno utice na porast nasilni¢kog kriminaliteta, 
jer u njoj s jedne strane, veliki profit i bogatstvo ostvaruje mali broj |judi, a 
s druge strane, za vecinu stanovnistva, dolazi do ubrzanog pada Zivotnog 
standarda. Produbljivanjem ekonomske krize, uvecava se broj siromasnih, 
progresivno raste broj nezaposlenih i slabe porodi¢ne veze kod mnogih koji 
moraju da napuste porodice zbog odlaska i potrage za poslom i zaradom 
u drugim drzavama. 

Uticaj ekonomske krize na kriminalitet moze se posmatrati u Srbiji 

pocev od devedesetih godina prosloga veka pa nadalje. Posebno je kao 
godina krize zapaméena 1993. godina. Pored ratnih zbivanja na teritoriji bivSe 
Jugoslavije, u oblasti ekonomskih odnosa doSslo je do tada u istoriji gotovo 
nezabelezene hiperinflacije od skoro 2.000% meseéno, i drasti€énog pada 
Zivotnog standarda, naglog osiromasenja najsirih drustvenih slojeva, Sto je 
dovelo do porasta, svih oblika kriminaliteta i drugih devijantnih ponasanja 
u druStvu. (Konstantinovic Vili¢ et al., 2009, p. 351). 

Siromastvo se danas posmatra u mnogo Sirem smislu nego ranije 
jer se prilikom definisanja siromastva ukljucuje i raspolozivost moguénosti 
i Sansi za ostvarivanja prava na Zivot u dostojanstvu, kao Sto su pristup 
resursima i mehanizmima ostvarivanja i zastite Ijudskih prava i uces¢e u 
odludcivanju (Dokmanovic, 2003). 

Mnogi kriminolozi su isticali i empirijskim istrazivanjima dokazivali 
da je i nasisInicki kriminalitet u velikoj meri proizvod losih materijalnih uslova 
Zivijenja. 

Na dejstvo siromastva kao bitnog kriminogenog faktora ukazivao 
je i Engels u svom delu ,,Polozaj radnicke klase u Engleskoj”. On je istakao 
da su teski i nehumani uslovi Zivota stavili radnike u izuzetno tezak polozaj, 
tako da su u mnogim gradskim Cetvrtima velikih industrijskih gradova 
stvorena ,,gnezda zlocina” (Konstantinovic¢ Vili¢ et al., 2009, p. 353). 

Globalizacija i procesi tranzicije imaju veoma izrazen uticaj na ukupan 
obim kriminaliteta, a posebno imovinskog i kriminaliteta nasilja. Naime, 
multinacionalne korporacije, pod globalizacijskim motom ,,slobodnog trzista” 
i teznjom za uvecavanjem sopstvenog kapitala, vrlo Cesto su zanemarivale 
principe odgovornosti, socijalne zastite i jednakosti u drustvu. Zanemarivanjem 
ovih principa, neminovno dolazi do krize javnog sektora i kriminalizovane 
privatizacije drzavne imovine, a u sprezi sa sve moénijim organizovanim 
kriminalom (Markovic & Spai¢, 2021, p. 40), Sto vecem delu stanovnistva 
pogorsava ekonomske, socijalne i kulturne uslove Zivljenja. 

Uporedo sa procesom globalizacije, krajem osamdesetih i pocetkom 
devedesetih godina 20. Veka preteZno u isto¢nom delu Evrope, gde i Srbija 

pripad, razvijali su se procesi tranzicije u kojima se sa sistema planske i 
centralizovane privrede, ubrzano prelazilo na otvorenu trzisnu privedu i 
privatizaciju drzavne imovine koja je prodavana u bescenje. U takvim uslovima, 
zaviadala je egzistencijalna nesigurnost u druStvu, jer su mnogi ostali bez 
posla, a samim tim i bez sredstava za normalan Zivot. Nasuprot ovome, 
jedan manji broj Ijudi se brzo obogatio ili uvecao svoje bogatstvo, tako da 
je usu8tini veliki deo kapitala preSao u ruke pojedinca. Sto se tiée nasilni¢kog 
kriminaliteta, u ovakvim uslovima, doSlo je do povecanja obima drskih krada, 
razbojnickih krada, razbojnistava, fizi¢kog nasilja u porodici, fizickog nasilja na 
ulici, Skolama, sportskim i drugim manifestacijama, seksualnog nasilja nad Zenama 
i decom, trgovine ljudima, a u nekim zemljama i do medunarodnog terorizma. 

Rat i ratni uslovi zbog neizbezne drustvene dezorganizacije, po pravilu 
stvara pogodne uslove za porast nasilnickog kriminalteta. Podaci koji se 
odnose na Prvi i Drugi svetski rat, na primer, pokazuju da u toku i posle 
rata kriminalitet raste, pri Cemu posebno beleze porast vojna, imovinska i 
nasilna krivi¢éna dela (Konstantinovic¢ Vili¢ et al., 2009, p. 357). 

Nakon rata, svako druStvo se suocava sa posledicama rata i ekonomske 
krize izazvane ratom. Neizbezan je i tzv. postratni traumatski sindromom, 
zbog koga dolazi do porasta ubistava ili drugih nasilnin akata od strane 
pojedinih bivsih ucesnika u ratu, a koji po pravili, imaju neku traumu kao 
posledicu uces¢a u ratu. 

Lose porodicne prilike i odnosi se uglavnom odlikuju medusobnom 
netrpeljivoscu, nepostovanjem i primenom nasilja Clanova jedne porodice. 
Odnosi izmedu roditelja i dece baziraju se na strogosti, popustljivosti, nacinu 
kontrole, nagradivanju i kaZnjavanju u procesu vaspitanja, i emocionalnoj 
povezanosti roditelja i dece. Na loSe odnose u porodici, veliki uticaj imaju i 
socijalno patoloske pojave, alkoholizam, narkomanija, kocka, prostitucija i 
dr. Nizom kriminoloskih istrazivanja, do sada je konstatovano da direktan 
kriminogeni uticaj na maloletne Clanove porodice ostvaruje porodica u 
kojoj su roditelji delinkventi. 

Kada govorimo 0 uticaju porodice na prestupnistvo njenih Cclanova, 

prvenstveno mislimo na degradiranu i razorenu porodicu sa losim porodiénim 
odnosima. Losa porodi¢na atmosfera manifestuje se najcesce primenom 
nasilja U samoj porodici. Svade i tuCe medu roditeljima ne samo da razbijaju 
harmoniju porodicnog Zivota vec, degradiraju njihov autoritet prema deci 
(Bogojevic, 2017, p. 77). 


Posledice nasilnickog kriminaliteta 


Zbog prirode nasilni¢kog kriminaliteta i njegove posledice su vrlo 
specifi¢ne, odnosno drugacije od posledica drugih oblika kriminaliteta. 

Ova specifi¢nost proizilazi upravo iz Cinjenice da kod ovog oblika 
kriminaliteta dolazi do neposredne konfrontacije izmedu uCinioca i Zrtve 
(Banovi¢ & Brakovic¢, 2020, p. 256). 

Posledice nasilni€kog kriminaliteta mogu biti izuzetno destruktivne 
i reflektuju se na pojedinca i drustvo kroz narusSavanje zdravlja i kvaliteta 
Zivota, troskove lecenja, odsustvo sa posla, povecan osecaj ugrozenosti i 
strah od kriminala, Sto dovodi i do kontinuiranog zahteva javnosti za strozim 
kaZnjavanjem uZinilaca (Vasiljevic-Prodanovi¢ & Kovaéevic¢, 2021, p. 357). 

Uticaj nasilni¢kog kriminaliteta na bezbednost na globalnom nivou 
proizilazi i iz Cinjenice da svake godine u svetu vise od milion i Sesto hiljada 
Ijudi izgubi Zivot zbog nasilja. Medutim, jos veci broj ljudi ose¢a posledice 
nasilja u vidu psihickih, seksualnih, reproduktivnih i mentalnih problema 
(World Health Organization, 2002). 

Nasilnicki kriminalitet ostavlja posledice po drzavu i uekonomskom 
i socijalnom smislu. Nasilje dovodi do smanjenja ljudskog resursa, nize stope 
uces¢a na trzistu rada, utice na smanjenu produktivnost na poslu i duza 
odsustva, kao i na nize prihode, smanjenu buducu produktivnost dece koja 
odrastaju u nasilnom okruzenju, a na makroekonomskom planu doprinosi 
umanjenju broja investicija i Stednji. Kada je rec o socijalnim posledicama, 
javija se medugeneracijski prenos nasilja, neadekvatno i smanjeno uces¢ce 
u demokratskim procesima, loSiji kvalitet Zivota i dr (Buvinic & Morrison, 1999, 
pp. 4-5). 

Mnoge Zrtve nasilnickog kriminaliteta isticu da su usled osecaja 
nesigurnosti bile prinudene da u potpunosti promene svoj Zivot, odnosno 
da promene mesto stanovanja, ili radno mesto, prekinu kontakt sa mnogim 
Ijudima i dr. (Lindgren & Nikoli¢-Ristanovi¢, 2011, p. 92). 

Zrtve nasilja su €esto izolovane, depresivne, i veoma se tesko nose 
sa svakodnevnim problemima, imaju nisko samopoStovanje (Markovic & 
Zirojevic, 2021, p. 326) i samim tim kvalitet Zivota im je znacajno smanjen, 
kao i kvalitet Zivota porodice. Ovo predstavlja posebno slozen problem jer 
se posledice nasilja prenose i na naredne generacije (Zilié i Jankovi¢é, 2016, 
p. 71). 

Kontinuirano izlaganje nasilju, odnosno posmatranje nasilja, moze 
doprineti usvajanju nasilnog modela komunikacije i resavanja interpersonalnih 
konflikata, Cime se nasilje u drustvu reprodukuje i prenosi na druge drustvene 
odnose (Sredojevic, 2017, p. 985). Dakle, kao direktna posledica nasilja javija 
se i pojava novog nasilja. 

Radi postizanje Sto vece efikasnosti radnji sprecavanja i suzbijanja 
nasilni¢kog kriminaliteta, neophodno je kroz strategijski pristup i angazovanje 
svih nadleznih organa u pogledu prevencije i represije, ukljuciti i druge 
subjekte koji mogu da pruze odgovarajucu pomoc. Medutim, u tom pogledu 
svakako najzna¢ajniju ulogu ima drzava kroz donosenje odgovarajucih 
propisa i efikasne primene adekvatnih mera. Samo kroz ovakav pristup 
suprostavljanje nasilni¢kom kriminalitetu moze imati efekta jer se deluje i 
na ublazZavanje kriminogenih faktora, odnosno doprinosi se smanjenju ili 
eliminisanju njihovog uticaja (Setka i Blagojevié, 2013, p. 58). Imajuci u vidu 
znacaj psiholoskih faktora na pojavu nasilni¢kog kriminaliteta, posebno 
znacajnu ulogu imaju sluzbe za mentalno zdravije. 


Zakljucak 


Svako drustvo, odnosno drzava na devijantna ponasanja reaguje 
inkriminiSuci takva postupanja, u zavisnosti od drustvene opasnosti koja iz 
takvih postupaka proizilazi. Medutim, zakonodavni okvir uglavnom nije uvek 

dovoljan d bi se ostvarila svrha, odnosno zastita drustva od ovakvih ponasanja, 
jer cilj inkriminacije nije kaZnjavanje samo po sebi. U tom kontekstu, razliciti 
programi prevencije imaju poseban zna¢aj i moraju se formirati na nacin da 
predstavljaju jedan sveobuhvatni multisektorski pristup koji je formiran na 
osnovu uzroka koji dovode do odredenog pojavnog oblika kriminaliteta. 

U opste faktore koji utiCu na pojavu svih oblika kriminaliteta, a samim 
tim i na nasilnicki kriminalitet spadaju razliciti ekonomski, socijalni, kulturni i 
politicki faktori. 

U tom kontekstu, poseban znacaj ima potkultura kojoj pojedinac 
pripada, a iz Cega proizilazi neophodnost za razvijanje kulture mira, ali i 
bezbednosne kulture. 

Socijalne razlike, siromastvo, neadekvatno institucionalno organizovanje 
u sprecavanju kriminaliteta, neefikasna kaznena politika, nezaposlenost, 
strukturalne anomalije porodice, mentalni poremecaji ucinilaca, psihopatske 
crte li¢nosti, socijalnopatoloske pojave i negativni uticaj medija, predstavljaju 
znaCajnije faktore koji uti€u na pojavu nasilni¢kog kriminaliteta. 

Pored direktnih posledica na Zivot i zdravije ljudi, posledice nasilnickog 
kriminaliteta ogledaju se u socijalnoj nesigurnosti, smanjenju ljudskog resursa i 
produktivnosti, ekonomskoj nestabilnosti, razlicitim psihi¢kim problemima 
i uruSavanju kvaliteta Zivota, pa se moze zakljuciti da ovaj oblik kriminaliteta 
predstavlja jedan od sustinskih blokatora savremenog druStva i njegovog 
prosperiteta. 

Summary 


Violent crime is one of the oldest forms of criminality and has always been 
present in society. When all crime manifestations are considered, violent 
crime provokes the strongest reaction and the strongest condemnation of 
society, because it endangers human life as the most important human and 
social value, as well as property or other values and goods of the victim or 
society. In modern society, it is present all around us: in the family, school, 
work, street, games and various other events. Unlike the other forms of criminality, 
In this form of crime, the more significant perpetrator's tendency toward 
torture, as well as his insolence and ruthlessness in forcing another to suffer 
such behaviour come to the fore. The violent crime consequences can be extremely 
destructive and are reflected on the individual in the form of psychological, 
social and sexual problems, but also on his immediate environment and society as 
a whole through the deterioration of quality of life. That is why the suppression of 
violent crime is one of the primary tasks of every state, and the precondition 
for the realization of this task is to understand its etiological aspects in order to 
create effective prevention measures. The aim of this paper is to point out the 
importance of creating preventive measures based on these factors, as well as 
the destructiveness of the consequences arising from this form of crime, through 
the analysis and systematization of knowledge regarding the causes of violent 
crime. 
Keywords: violence, crime, violent crime, causes, factor 

